ชวัลวัฒน์ จันทผดาวัลย์

**สิบเอก ชวัลวัฒน์ จันทผดาวัลย์** (ชื่อเล่น: กู๊ดวิว; วันเกิด 29 พฤศจิกายน พ.ศ. 2541 — ) เป็นนักกีฬากระโดดน้ำชายของประเทศไทย มีชื่อเสียงจากการคว้ารางวัลเหรียญทองแดง (ประเภทเดี่ยว) กระโดดน้ำประเภทสปริงบอร์ด 3 เมตรชายคนแรกในรอบ 17 ปี ในการแข่งขันกีฬากระโดดน้ำซีเกมส์ 2021 ครั้งที่ 31 ประเทศเวียดนาม

## ชีวิตส่วนตัว
**ชวัลวัฒน์** มีชื่อเดิมว่า *ยศวัจน์ จันทผดาวัลย์* เกิดวันที่ 29 พฤศจิกายน พ.ศ. 2541 ที่จังหวัดชลบุรี เริ่มเข้าแข่งขันกีฬากระโดดน้ำระดับภูมิภาคขณะเรียนอยู่ชั้น ม.5 ที่โรงเรียนธรรมศาสตร์คลองหลวงวิทยาคม ปัจจุบันศึกษาอยู่คณะนิติศาสตร์ มหาวิทยาลัยธรรมศาสตร์ และคณะรัฐศาสตร์ มหาวิทยาลัยรามคำแหง พร้อมกับได้รับการสนับสนุนให้เป็นนักเรียนนายสิบ จนสำเร็จการศึกษาจากโรงเรียนนายสิบทหารบก รุ่นที่ ๒๒/๒ และยังเป็นนักกีฬาหลัก ของทีมนักกระโดดน้ำชายทีมชาติไทยสังกัดศูนย์ฝึกกีฬากระโดดน้ำ มหาวิทยาลัยธรรมศาสตร์ ศูนย์รังสิต โดยมี *เรือตรีสังวาลย์ เฟื่องดี* *[[สุชาติ พิชิ]]* และ*ชาแนน ฮีทรอย* () เป็นครูผู้ฝึกสอน ได้รับคัดเลือกให้เป็นตัวแทนนักกีฬาเข้าแข่งขันกีฬากระโดดน้ำระดับนานาชาติจากสมาคมกีฬาว่ายน้ำแห่งประเทศไทย (ส.ว.ท.)

## ประวัติ
เมื่อ พ.ศ. 2556 *ชวัลวัฒน์ จันทผดาวัลย์ *ในฐานะนักกีฬาเยาวชนทีมชาติไทยเข้าร่วมการแข่งขันกระโดดหน้าผา ท้ามฤตยู ชิงแชมป์โลกรอบชิงชนะเลิศ (Red Bulll Cliff Diving World Series 2013) เมื่อวันที่ 26 ตุลาคม ณ เกาะห้อง จังหวัดกระบี่ จัดขึ้นโดยการกีฬาแห่งประเทศไทยร่วมกับยูโรเปี้ยน เรดบูล

เมื่อ พ.ศ. 2558 เข้าร่วมการแข่งขันกระโดดน้ำชายประเภทซิงโครไนซ์แฟลตฟอร์ม 10 เมตรคู่กับธีรภัทร ศิริบูรณ์ในการแข่งขันซีเกมส์ 2015 ครั้งที่ 28 โดยประเทศสิงคโปร์เป็นเจ้าภาพ ผลการแข่งขันปรากฏว่าได้รับเหรียบทองแดง จากการสร้างชื่อเสียงให้แก่ประเทศชาติครั้งนั้น จึงได้รับการสนับสนุนจาก *พลโท สมควร วงษ์เวียงจันทร์ *เลขาธิการสมาคมกีฬาว่ายน้ำแห่งประเทศไทย ให้เรียนเป็นนักเรียนนายสิบ ต่อมากองทัพบกไทยจึงมีคำสั่งแต่งตั้งยศทหารให้เป็นสิบตรี สังกัดกองพลทหารราบที่ ๑๑ (พล.ร.๑๑)

เมื่อ พ.ศ. 2562 ได้รับคัดเลือกให้เป็นตัวแทนนักกีฬาทีมชาติไทยให้เข้าร่วมแข่งขันกีฬากระโดดน้ำชายประเภทซิงโครไนซ์แฟลตฟอร์ม 3 เมตรชายคู่กับฐิติภูมิ มากสินในการแข่งขันซีเกมส์ 2019 ครั้งที่ 30 ประเทศฟิลิปปินส์ โดยสามารถทำคะแนนได้ 344.76 เป็นอันดับสอง คว้าเหรียญเงินเหรียญแรกของทีมนักกีฬากระโดดน้ำทีมชาติไทย ต่อมากองทัพบกไทยได้เลื่อนยศทหารให้เป็นสิบโทเมื่อวันที่ 1 กรกฎาคม พ.ศ. 2563

เมื่อ พ.ศ. 2563 ได้เข้าร่วมการแข่งขันกีฬากระโดดน้ำชิงชนะเลิศแห่งประเทศไทยประจำปี 2563 ได้คะแนนอันดับที่ 1 เหรียญทอง

เมื่อ พ.ศ. 2564 ได้รับคัดเลือกเป็นตัวแทนนักกีฬาทีมชาติไทยเข้าร่วมการแข่งขันกีฬากระโดดน้ำชายในการแข่งขันซีเกมส์ 2021 ครั้งที่ 31 ประเทศเวียดนาม ในการแข่งขันกระโดดน้ำประเภทสปริงบอร์ด 3 เมตรชาย โดยสามารถทำคะแนนได้ 340.35 เป็นอันดับ 3 คว้าเหรียญทองแดงประเภทเดี่ยวมาครอง นับเป็นนักกีฬากระโดดน้ำชาวไทยคนแรกในรอบ 17 ปี ถัดจาก *[[สุชาติ พิชิ]] *ที่เคยคว้าเหรียญได้ในการแข่งขันกีฬากระโดดน้ำชายในการแข่งขันซีเกมส์ 2005 ครั้งที่ 23 ประเทศฟิลิปปินส์ด้วยคะแนน 658.92

เมื่อ พ.ศ. 2565 ได้รับคัดเลือกให้เป็นตัวแทนนักกีฬาทีมชาติไทยเข้าร่วมแข่งขันกีฬากระโดดน้ำชายในการแข่งขันว่ายน้ำชิงแชมป์โลก (FINA World Championships 2022) ครั้งที่ 19 ณ กรุงบูดาเปสต์ ประเทศฮังการี

เมื่อ พ.ศ. 2566 วันที่ 19 กรกฎาคม ได้เข้าร่วมการแข่งขันว่ายน้ำชิงแชมป์โลก เมืองฟูกูโอกะ ประเทศญี่ปุ่น และได้รับคัดเลือกให้เป็นตัวแทนนักกีฬากระโดดน้ำทีมชาติไทยเข้าร่วมการแข่งขันกีฬากระโดดน้ำประเภทสปริงบอร์ด 1 เมตรชายรอบชิงชนะเลิศ และ 3 เมตรชายรอบชิงชนะเลิศในมหกรรมกีฬานานาชาติเอเชียนเกมส์ครั้งที่ 19 ณ เมืองหางโจว สาธารณรัฐประชาชนจีน ทำการแข่งขันระหว่างวันที่ 2–3 ตุลาคม
สำหรับการเก็บตัวฝึกซ้อมสำหรับการแข่งขันครั้งนี้มี *[[สุชาติ พิชิ]]* เป็นผู้ฝึกสอน

เมื่อวันที่ 21 พฤศจิกายน คณะกรรมการบริหารสมาคมกีฬาว่ายน้ำแห่งประเทศไทยได้รับหนังสือเชิญจากนายกสมาคมกีฬากระโดดน้ำรัสเซียสนับสนุนให้ ชวัลวัฒน์ จันทผดาวัลย์ เข้าร่วมการแข่งขันกีฬากระโดดน้ำในรายการ Russia's Diving Federation Cup Kazan 2023 () ระหว่างวันที่ 13–18 ธันวาคม จัดขึ้นที่ Aquatics Palace กรุงคาซัน ประเทศรัสเซีย โดยสมาคมกีฬากระโดดน้ำรัสเซีย ( ; ) ในการประชุมคณะกรรมการบริหารสมาคมกีฬาว่ายน้ำแห่งประเทศไทยเมื่อวันที่ 21 พฤศจิกายน พ.ศ. 2566

เมื่อ พ.ศ. 2567 ได้เข้าร่วมแข่งขันกีฬากระโดดน้ำชิงแชมป์โลกประเภทสปริงบอร์ด 3 เมตรในศึกกีฬาทางน้ำชิงแชมป์โลก (World Aquatics Championships) ครั้งที่ 21 ณ กรุงโดฮา ประเทศกาตาร์ ระหว่างวันที่ 6–7 กุมภาพันธ์ นับเป็นตัวแทนนักกีฬากระโดดน้ำชายหนึ่งเดียวของประเทศไทยที่เข้าร่วมแข่งขันในศึกดังกล่าว

เมื่อ พ.ศ. 2568 ได้รับคัดเลือกเป็นตัวแทนนักกีฬากระโดดน้ำของประเทศไทยเพื่อเข้าร่วมแข่งขันกระโดดน้ำประเภทสปริงบอร์ด 1 เมตรและ 3 เมตรชายในรายการแข่งขันกีฬาทางน้ำชิงแชมป์โลก ครั้งที่ 22 เมืองกัลลัง ประเทศสิงคโปร์ ระหว่างวันที่ 24 กรกฎาคมถึง 1 สิงหาคม ในรอบการแข่งขันกระโดดน้ำประเภทสปริงบอร์ด 3 เมตรชาย สามารถทำคะแนนได้ 357.00 เป็นอันดับที่ 29 ของโลก

เมื่อวันที่ 6 สิงหาคม ได้รับคัดเลือกให้เป็นตัวแทนนักกีฬากระโดดน้ำทีมชาติไทยเพื่อเข้าร่วมการแข่งขันรายการ ฮ่องกง โอเพ่น ไดวิ่ง แชมเปียนชิป 2025 ระหว่างวันที่ 19–25 สิงหาคม ณ สระว่ายน้ำเกาลูนพาร์ค เกาลูน เขตบริหารพิเศษฮ่องกง สาธารณรัฐประชาชนจีน ในรอบการแข่งขันกระโดดน้ำประเภทสปริงบอร์ด 3 เมตร – ชาย รอบชิงชนะเลิศ สามารถทำคะแนนได้ 376.70 เป็นอันดัน 1 ได้รับรางวัลเหรียญทองในการแข่งขันระดับนานาชาติเป็นเหรียญแรก

## รางวัล
### ระดับชาติ
* การแข่งขันกีฬากระโดดน้ำชิงชนะเลิศแห่งประเทศไทย ประจำปี 2563
:* 20px|เหรียญทอง **เหรียญทอง** กระโดดน้ำ ประเภทสปริงบอร์ด 3 เมตร – ชาย
* การแข่งขันกีฬากระโดดน้ำชิงชนะเลิศแห่งประเทศไทย ประจำปี 2565
:* 20px|เหรียญทอง **เหรียญทอง ** กระโดดน้ำ ประเภทสปริงบอร์ด 3 เมตร – ชาย
* การแข่งขันกีฬากระโดดน้ำชิงชนะเลิศแห่งประเทศไทย ประจำปี 2566
:* 20px|เหรียญทอง **เหรียญทอง** กระโดดน้ำ ประเภทสปริงบอร์ด 3 เมตร – ชาย

### ระดับภูมิภาคและนานาชาติ
* ซีเกมส์ 2015 ครั้งที่ 28 ประเทศสิงคโปร์
:* 20px|เหรียญทองแดง **เหรียญทองแดง** กระโดดน้ำ ประเภทซิงโครไนซ์แฟลตฟอร์ม 10 เมตร – ชาย (คู่กับธีรภัทร ศิริบูรณ์)
* ซีเกมส์ 2019 ครั้งที่ 30 ประเทศฟิลิปปินส์
:* 20px|เหรียญเงิน **เหรียญเงิน** กระโดดน้ำ ประเภทซิงโครไนซ์แฟลตฟอร์ม 3 เมตร – ชาย (คู่กับฐิติภูมิ มากสิน)
* ซีเกมส์ 2021 ครั้งที่ 31 ประเทศเวียดนาม
:* 20px|เหรียญทองแดง  **เหรียญทองแดง** กระโดดน้ำ ประเภทสปริงบอร์ด 3 เมตร – ชาย
* ฮ่องกง โอเพ่น ไดวิ่ง แชมเปียนชิป 2025 เขตบริหารพิเศษฮ่องกง สาธารณรัฐประชาชนจีน
:* 20px|เหรียญทอง **เหรียญทอง** กระโดดน้ำ ประเภทสปริงบอร์ด 3 เมตร – ชาย
:* 20px|เหรียญเงิน **เหรียญเงิน** กระโดดน้ำ ประเภทซิงโครไนซ์แฟลตฟอร์ม 3 เมตร – ชาย (คู่กับฐิติภูมิ มากสิน)

## การเข้าร่วมการแข่งขันกีฬา
### ระดับชาติ

| width="100%" align="left" valign="top" |

### ระดับภูมิภาคและนานาชาติ

| width="100%" align="left" valign="top" |

## ยศ
; ยศทหาร
* พ.ศ. 2561 – สิบตรี
* 1 กรกฎาคม พ.ศ. 2563 – สิบโท
* 1 กรกฎาคม พ.ศ. 2565 – สิบเอก

## ชื่อเสียง
ภาพถ่ายของ ชวัลวัฒน์ จันทผดาวัลย์ ในรายการแข่งขันกระโดดน้ำ 2022 World Aquatics Championships Budapest ครั้งที่ 19 ได้รับคัดเลือกเป็นหนึ่งในสุดยอดภาพข่าวต่างประเทศจากทั่วโลกประจำสัปดาห์ เช่น
* สำนักข่าว แอสโซซิเอเต็ดเพรส () นครนิวยอร์ก โดย *Pamela Hassell* ช่างภาพสำนักข่าว AP คัดเลือกให้เป็นหนึ่งในประมวลสุดยอดภาพข่าว AP Week in Pictures ประจำสัปดาห์ (25 มิถุนายน – 1 กรกฎาคม พ.ศ. 2565) ลำดับที่ 7/18
* สำนักข่าว The Sydney Morning Herald (SMH) ประเทศออสเตรเลีย ได้รับคัดเลือกเป็นหนึ่งในสุดยอดภาพที่ดีที่สุดทั่วทุกมุมโลก (Gallery: The best photos from around the world) ลำดับที่ 3/12

## อ้างอิง
; เชิงอรรถ

## แหล่งข้อมูลอื่น
* 

หมวดหมู่:นักกระโดดน้ำชาวไทย
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาจากจังหวัดชลบุรี
หมวดหมู่:บุคคลจากโรงเรียนธรรมศาสตร์คลองหลวงวิทยาคม
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ มหาวิทยาลัยรามคำแหง